[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Usk isejuhtivatesse autodesse hakkab aurustuma"}, {"text_idx": "#000006", "text": "Isegi 30 miljonit kilomeetrit la\u0308binud Waymo isejuhtivate autode puhul ei saa veel va\u0308ita, et need on inimeste juhitud autodest ohutumad. Autor/allikas: SCANPIX/AP"}, {"text_idx": "#000007", "text": "Viimase kahe aasta sees on aktsiad bo\u0308rsile viinud 14 tehnoloogiaettevo\u0303tte aktsiahinnad langenud vo\u0303rreldes esmapakkumisega keskmiselt u\u0308le 80 protsendi. To\u0303demus vihjab, et isejuhtivate autode loomine on osutunud arvatust raskemaks probleemiks, nendib R2 tehnikakommentaaris Kristjan Port."}, {"text_idx": "#000008", "text": "Autode elektrifitseerimise uuendamisega tegelevatesse umbes 2000 ettevo\u0303ttesse on viimase ku\u0308mnendi jooksul su\u0308stitud 330 miljardit dollarit. Neist on usalduse ja lootuse segus marineeritud tunnetega investorid paigutanud u\u0308le 200 miljardi dollari autode isejuhtimise arendusse. Antud kahe kolmandiku suurune kallutatus ra\u0308a\u0308gib to\u0303husama kasuootuse kogukondlikust intuitsioonist."}, {"text_idx": "#000009", "text": "Raha paigutatakse raha kasvatamise, mitte heategevuse pa\u0308rast. Lootusi on ku\u0308tnud muu hulgas usk autopargi kohe-kohe algavasse revolutsioonilisse muutumisse, teadmine, et isejuhtimisega tegelevad ajaloo ko\u0303ige nutikamate inimeste loodud firmad ning na\u0308htud on palju teineteisest ilusamaid ja tehtumaid demosid. Ainuke, mis pildist puudub, on pa\u0308riselt ise juhtimisega hakkama saav auto, olles praegu ainuke to\u0303eline fakt. U\u0308leja\u0308a\u0308nud toodud tahud on endiselt na\u0308gemused."}, {"text_idx": "#000010", "text": "Nurga taga ootavast o\u0303nnega seotud motiveerivaid u\u0308tlusi leiab enamikest kultuuridest. See peab olema nurga taga, sest na\u0308htamatu o\u0303nn lihtsalt innustab rohkem ja samas on na\u0308htamatus hea relv ratsionaliseeriva pessimismi vastu. Praegu paistab, et usk autode isejuhtimise saavutamisse on hakanud jahtuma."}, {"text_idx": "#000011", "text": "Majandusportaalis Bloomberg to\u0303deti, et raske on leida teist sellist to\u0308o\u0308stusharu, mille arendusse tehtud investeeringud on pakkunud nii tagasihoidlikke tulemusi. Esimesed isejuhtimise demonstratsioonid tehti paarku\u0308mmend aastat tagasi ja esimesed vastava teenuse pakkujad ilmusid ta\u0308navatele kuue aasta eest."}, {"text_idx": "#000012", "text": "Ent isegi kui kasumisse jo\u0303udmist pole po\u0303hjust niipea oodata, vo\u0303iks ta\u0308rkavas ettevo\u0303tluses liikuda va\u0308hemalt teenitud raha. Ometi hinnatakse, et ko\u0303igi robotakso-, roboveoauto- ja robo-misiganes so\u0303idukitega ettevo\u0303tete ka\u0308ive kokku pole miljonitki dollarit. Olemasolevate teenuste pakkujate tegevus piirdub ha\u0308sti kontrollitud ja piiratud aladega kusagil pa\u0308ikeselise ilmastikuga keskkonnas."}, {"text_idx": "#000013", "text": "See seostub edukana na\u0308ivate internetist leitavate demodega. Need filmitakse turvalistes, ha\u0308sti kontrollitud ja etteaimatavates tingimustes. O\u0303nnestunud vo\u0303tete suhe on u\u0308ks tosinast, st u\u0308leja\u0308a\u0308nud kordadel juhtus midagi ootamatut ja ebamugavat ehk tegelikkus demosse ei jo\u0303ua. Vo\u0303rreldes selgelt piiritletud o\u0303nnestumistega, on ebao\u0303nnestumiseks lihtsalt palju rohkem vo\u0303imalusi."}, {"text_idx": "#000014", "text": "Olgu selgitusena paar na\u0308idet. Esmalt meenutagem mo\u0303ne aasta tagust kurba juhtumit Uberi isejuhtiva testautoga. Testso\u0303it lo\u0303ppes jalaka\u0308ija surmaga. Kuigi autot juhtiv programmvara teadis ha\u0308sti arvestada jalaka\u0308ijate ja jalgratturitega, oli sellele arusaamatu jalgratast ka\u0308e ko\u0303rval lu\u0308kkav jalaka\u0308ija. Masin pidas seda ratturiks ega vo\u0303tnud vajalikul ma\u0308a\u0308ral hoogu maha."}, {"text_idx": "#000015", "text": "Teine ta\u0308helepanek vo\u0303iks olla aastaid ja\u0308rjepidevalt \"paari aasta pa\u0308rast\" isejuhtimise saabumist lubanud Elon Muski hiljutine tavatult pessimistlik sa\u0308uts. Tesla juht ma\u0308rkis, et ta\u0308ielik isejuhtimine on ko\u0303va probleem ja u\u0308heski asjas ei eksisteeri nii palju ootamatuid olukordi, kui leidub reaalsuses. \"Ko\u0303va\" ta\u0308hendab siin inglise keelset \"hard\" ehk ko\u0303va pa\u0308hklit, rasket probleemi kui va\u0308ljakutset, mille lahendust vo\u0303i alusmehhanismi toimimist on praegu vo\u0303imatu sisendite ja va\u0308ljundite uurimise abil mo\u0303ista."}, {"text_idx": "#000016", "text": "Levinud na\u0308ide on inimese taju ja mo\u0303tlemine. Vo\u0303ime ku\u0308ll neist teada ja neid omada, aga tekkimisest pole ta\u0308naseni aimugi. Isejuhtimine eeldab head \"taju\"."}, {"text_idx": "#000017", "text": "Isejuhtimise arenduses peaks olema ko\u0303ige kaugemale jo\u0303udnud Google'i all alustanud Waymo. Firma pakub avalikel teedel so\u0303iduteenust. Viimase ku\u0308mne aastaga on nende autod la\u0308binud umbes 30 miljonit kilomeetrit. Nii vo\u0303ib ja\u0308a\u0308da mulje suurest edust, mis hajub u\u0308ksikasju vaadates. Ja\u0308ttes isegi ko\u0303rvale klimaatiliselt lihtsa ja lumetu kasutuskeskkonna San Francisco ja Phoenixi teedel, juhtub nendegi autodega aeg-ajalt o\u0303nnetusi."}, {"text_idx": "#000018", "text": "Neist enamiku moodustavad va\u0308iksemad plekikortsutused, milledest omakorda moodustavad suurima osa on tagant otsa so\u0303itmised. U\u0308llatavalt on so\u0303idukite ohutus praegu teadmata. Mo\u0303neku\u0308mnest miljonist kilomeetrist selle hindamiseks ei piisa."}, {"text_idx": "#000019", "text": "Inimeste juhitud autod po\u0303hjustavad USA-s u\u0308he surmajuhtumi 150 miljoni kilomeetri kohta. Koolibussijuhtide vastav na\u0308itaja on koguni 750 miljonit kilomeetrit. Seega on isejuhtivate autode la\u0308bitud tee veel tegeliku ja vo\u0303rreldava ohutuse tuvastamiseks ebapiisav. See on oluline ja hirmutav teadmatus."}, {"text_idx": "#000020", "text": "Isejuhtivate autode kohese saabumise optimismi ko\u0303rghetk oli viie aasta eest. Waymo va\u0308a\u0308rtuseks hinnati toona 175 miljard dollarit. Ko\u0303ige va\u0308rskema rahastamisvooru ajaks on see kukkunud 30 miljardile dollarile. Ko\u0303igest viimase kahe aasta sees aktsiad bo\u0308rsile pannud 14 isejuhtivaid so\u0303idukeid valmistavate tehnoloogiaettevo\u0303tete aktsiahinnad on langenud pa\u0308rast esmast aktsiapakkumist keskmiselt u\u0308le 80 protsendi. Suurte lootustega on midagi lahti. Paistab, et vajutatakse pidurit."}, {"text_idx": "#000021", "text": "Po\u0303gusast u\u0308levaatest peaks avalduma mo\u0303netine vo\u0303i ku\u0308llaltki to\u0303sine hoo langus. Valdkonna tunnustatud spetsialistid ra\u0308a\u0308givad, et na\u0308iteks Google'i insenerid vo\u0303ivad veeta oma u\u0308leja\u0308a\u0308nud elu lo\u0303unaosariikide teedel ringi vurades, suutmata to\u0303estada, et nende tehnoloogia on vanamoodsast autojuhtimisest ohutum. Autonoomne juhtimine vajab nende so\u0303nul po\u0303hjapanevat la\u0308bimurret. Sellist, mis tooks arvutitesse pideva tuima olukordade pa\u0308he o\u0303ppimise asemel inimlikult kiire vaistu."}, {"text_idx": "#000022", "text": "Keegi ei tea, mis selle murrangu toob. Ilmselt pole selleks vo\u0303imsam arvuti vaid uuenenud mo\u0303te. Midagi, mis on endiselt optimismi ja hirmude segaduses inimese vo\u0303imuses."}, {"text_idx": "#000024", "text": "Isejuhtivad taksod on sattunud USA-s ku\u0308mnetesse avariidesse"}, {"text_idx": "#000025", "text": "Lihtne seade aitab rendirattaga kodutu vaimset tervist hoida"}, {"text_idx": "#000029", "text": "Tehisaru hakkab so\u0303naja\u0308rjestuste ko\u0303rval inimka\u0308itumist ennustama"}, {"text_idx": "#000032", "text": "Kohatult ka\u0308ituv robot paneb inimesedki punastama"}, {"text_idx": "#000034", "text": "Kristjan Port: pulsimo\u0303o\u0303tja lo\u0303hub abielusid ja saadab trellide taha"}, {"text_idx": "#000035", "text": "Nobeli meditsiinipreemia la\u0308ks mRNA-vaktsiini pioneeridele"}, {"text_idx": "#000043", "text": "Kristjan Port: milline firma on esimesena va\u0308a\u0308rt triljon dollarit?"}, {"text_idx": "#000044", "text": "Kristjan Port: kapitalism su\u0308nnitab tarbetut to\u0308o\u0308d"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]